Louis Munteanu, autorul golurilor Farului la meciul cu Rapid, speră să fie şi în acest sezon golgeterul play-off-ului, iar echipa sa să se califice în cupele europene, potrivit news.ro
"Noi nu mai avem presiune dar asta nu înseamnă că ne vom da la o parte. A fost o seară perfectă! Ambele pase au fost foarte bune, le mulţumesc! Sunt fericit că am reuşit să marchez în această seară, mai ales lui Marian [Aioani], este fratele meu, ca să zic aşa. Chiar glumeam pe seama asta. Îi dădeam mesaje în fiecare dimineaţă: Mariane, vezi că îţi dau gol! Şi uite că dacă îţi doreşti, lucrurile vin! Probabil că i-am luat moralul. Am făcut o partidă foarte bună şi s-a văzut asta pe teren. Ne-am propus să fim în cupele europene, vrem să mergem de la meci la meci la victorie, nu avem presiune şi asta s-a văzut în jocul nostru.
Aşa a fost şi anul trecut, în play-off am fost decisiv. Sper să fiu şi anul acesta golgeterul play-off-ului", a declarat Louis Munteanu.
Echipa campioană a României, Farul Constanţa a învins vineri seara, în deplasare, scor 2-1, formaţia Rapid Bucureşti, în primul meci din play-off-ul Superligii.